Lenau Egyesület | Városismereti verseny 2019 – Pécs (magyarországi)német arca
Városismereti verseny 2019 – Pécs (magyarországi)német arca
„Ismerd meg Pécs (magyarországi)német oldalát!“ – Ezzel a mottóval került október 15-én megrendezésre az immár tradicionális városismereti verseny a pécsi belvárosban.
A napos őszi délután öt helyi iskola mintegy 120 diákja nyüzsgött a belvárosban. A fiatalok a Lenau Ház által szervezett városismereti versenyen vettek részt és Pécs német nemzetiségi kultúrája és történelme illetve németországi kapcsolatai szempontjából fontos helyszíneket kerestek fel. Eközben számos kreativitást igénylő feladatot oldottak meg.
Többek között Koch Valéria egykori gimnáziuma előtt kellett videóra venniük, amint a „Das Land Nirgendwo“ című versét szavalják – ezzel emlékezve a költőnő születésének 70. évfordulójára. Egy másik feladat szerint a Széchenyi téren járókelőktől kellett német jövevényszavakat gyűjteniük, mint például spájz/Speis vagy lárma/Lärm. A következő állomás a híres Angster orgonakészítő manufaktúrának emléket állító műemlék volt, ahol a diákoknak Pécs számos magyaroszági német származású zenészéről gyűjtöttek információkat. A városismereti verseny során a diákok azonban Pécs kevésbé fényes német múltjával is megismerkedtek. Meglátogatták az egykori zsidó iskolát a Fürdő utcában, ahol egy tábla emlékeztetett az 1944-ben Ausschwitzba deportált 112 diákra és tanárukra. A szomorú állomás után a Bauhaus 100. évfordulója alkalmából a pécsi születésű Fred Forbát épületét keresték fel. A verseny kihangsúlyozta Pécs multikulturális arcát. Egy keresztrejtvényben a diákok a „városháza“ szó különböző nemzetiségi nyelvű változatait fejtették meg.
A csapatok nagyon kreatívan oldották meg a rájuk váró feladatokat, ezekből a „Treffpont“ Facebook oldalon látható egy válogatás. A verseny után az éhségüket a Lenau Házban csillapíthatták, ahol felfedezték a ház „Treffpont“ elnevezésű ifjúsági klubját. A „Treffpont“ a jövőben nyitva áll a fiatalok számára, ahol remek társasjátékok, csocsó, asztalitenisz és Playstation várja őket, melyek segítségével játszva gyakorolhatják a német nyelvet.
A versenyeken mindig vannak nyertesek is. A 2019. évi meseismerő verseny három győztes csapata; a „Fräulein“ csapat (Peho Virág, Böhm Hanna, Michalik Borbála, Halmos Adél) a Janus Pannonius Gimnáziumból, felkészítő tanár: Weber Mária, a „Sonkalovers“ csapat (Bendik Orsi, Balázs Szasza, Gerendás Laura, Fogt Anna, Gelencsér Dalma) a Koch Valéria Iskolaközpontból, felkészítő tanár: Brambauer Szigriszt Adrienn, valamint a „Fettes Brot“ csapat (Lakos Letti, Lomb Ádám, Peilert Soma és Vesztergombi András) a Ciszterci Nagy Lajos Gimnáziumból, felkészítő tanár: Őrfi Gáspár. Remek ajándékokkal lettek gazadagabbak a Budapesti Goethe-Intézet és az ifa (Institut für Auslandsbeziehungen) jóvoltálból. Ezen felül a pécsi Uránia mozi egy-egy szabadjeggyel jutalmazta a nyerteseket.
A György Szandra által feltámasztott és immár tradícionális városismereti versenyt idén az új ifa-kulturmenedzser, Czenthe Anna szervezte. Hálás köszönet minden kollégának és segítőnek a verseny lebonyolításában való közreműködéséért.
Czenthe Anna und Manuel Rommel
ford.: Stefan Szeitz
Zongorakoncert a Lenau Házban Ökumenikus megemlékezés a pécsi német-magyar katonatemetőben